钦定古今图书集成/理学汇编/经籍典/第072卷 > 易
## 钦定古今图书集成/理学汇编/经籍典/第072卷 > 易

《易经》十二篇。〈注〉《上下经》及《十翼》

今《易》乾卦至“用九” ，即古《易》之本文。郑康成始以《彖象》连《经》文，王辅嗣又以《文言》附乾坤二卦，至于文辞连属，不可附卦爻，则仍其旧篇。自康成、辅嗣合《彖辞》《文言》于经学者，遂不见古本。秦汉之际，《易》亡《说卦》，宣帝时河内女子发老屋得之。后汉荀爽《集解》，又得八卦逸象三十有一。东莱吕氏因晁氏书，参考传记，复定为十二篇。朱文公曰：“其卦本伏羲所画，有交易、变易之义，故谓之《易》；其辞则文王、周公所系，故系之周简袠重大，故分为上下两篇。经则伏羲之画，文王、周公之辞也。” 并孔子所作之传十篇，凡十二篇。中间颇为诸儒所乱。近世晁氏始正其失，未能尽合古文。吕氏又更定著为《经》二卷，《传》十卷，乃复孔氏之旧。又曰：“《易》更三圣，制作不同。包羲氏之象，文王之辞，皆依卜筮以为教，而其法则异。孔子之赞，一以义理为教，而不专于卜筮，岂其故相反哉？俗之淳漓既异，故为教为法不得不异，而道未尝不同也　。” 孔颖达云：“《十翼》谓《上彖》《下彖》《上象》《下象》《上系》《下系》，《文言》《说卦》《序卦》《杂卦》。”

《易传周氏》二篇。〈注〉字王孙。

《服氏》二篇。〈注〉光。

《杨氏》二篇。〈注〉何？

《王氏》二篇。〈注〉同。

《儒林传》：“田何授王同、周王孙、丁宽服生，皆著《易传》。”

数篇，同授杨何，言《易》者本之田何。太史公受《易》于杨何。晁氏曰：“商瞿受《易》，孔子五传而至田何，汉之《易》家，盖自田何始。何而上未尝有书。管辂谓《易》安可注者？其得先儒之心欤！《易》家著书自王同始，学官自杨何始，所谓易杨者是也。”

《丁氏》八篇。〈注〉《宽》。

丁宽事田何，学成，复从周王孙受古义，号《周氏传》。宽作《易说》三万言，训故举大谊而已，今《小章句》是也。高相专说阴阳灾异，自言出于丁将军。艾轩林氏曰：“先秦之为《易》者，未有及理义也。自田何而后，章句传说多矣，见于今者，独有费氏之书。费氏旧亡章句，而学者宗王弼之说。至于京氏之阴阳占筮，其书虽存，视” 之为术数之流矣。《易》有圣人之道四焉：理义之学，以其辞耳；王弼而下，其说纷纷，不若象数之粗有所明也。

《韩氏》二篇。〈注〉婴。

韩婴亦以《易》授人，推《易》意而为之传。燕赵间好《诗》，故其《易》微，唯韩氏自传之。涿郡韩生，其后也。曰：“所受《易》，即先太傅所传也。尝受韩《诗》，不如韩氏《易》深。” 盖宽饶从受焉。宽饶封事引韩氏《易传》，言“五帝官天下，三王家天下。”

《古五子》十八篇。

刘向《别录》所校雠中古五子书，除复重定，著十八篇。分六十四卦，著之日辰，自甲子至壬子，凡五子。《律历志》：“日有六甲，辰有五子。” 注云：“六甲之中，惟甲寅无子。”

《淮南道训》二篇。

《七略》曰：《九师道训》者，淮南王安所造。张平子《思元赋》：“文君为我端蓍兮，利飞遁以保名。” 注云：“遁上孔曰：‘飞遁无不利’。” 《淮南九师道训》曰：“遁而能飞，吉孰大焉。” 曹子建《七启》“飞遁离俗” ，注亦引之，盖以肥为飞。刘向《别录》所校《仇中易传》，《淮南九师道训》除复重定，著十二篇。淮南王聘善为《易》者九人，从之采获，故中书著曰《淮南九师书》。文中子谓“九师兴而《易》道微” ，《隋志》已亡其书。

《孟氏京房》十一篇，《灾异孟氏京房》六十六篇，《京氏段
嘉》十二篇。

唐《大衍历卦议》曰：“十二月卦，出于孟氏章句，其说《易》本于气，而后以人事明之。京氏又以卦爻配期之日，坎、离、震、兑，其用事自分至之首，皆得八十分日之七十三。《颐》《晋》《井》《大畜》皆五日十四分，馀皆六日七分，止于占灾眚与吉凶善败之事，至于观阴阳之变，则错乱而不明。” 京房传注孟康曰：“分卦直日之法，一爻主” 一日，六十四卦为三百六十日。馀四卦，震离兑坎为方伯监司之宫，消息卦为辟。辟，君也。息卦曰太阴，消卦曰太阳，其馀卦曰少阴。少阳谓臣下也。《五行志》引京房《易传》“尊卦用事” ，注：“孟康曰：尊卦，乾卦也。贤者居明夷之世，知时而伤。或众在位，震遂泥厥咎。国多糜复，崩来无咎。” 自上下者为崩。潜龙勿用，众逆同志。至德迺潜，厥异。风行不解，物不长干。父之蛊亡，子考亡咎。子三年不改父道。思慕不皇，亦重见先人之非，不则为私。妇贞厉，君子凶。言君弱而妇彊，为阴所乘，则月并出。谷。永以京房《易占》对日食，李固《对策》引京房《易》郎𫖮按房飞候，参察众政。正月三日至乎九日，《三公卦》。《集韵》：“观我端颐　” ，《释文》《坎卦》，京作“欿　。” “剥床以肤” ，京作“簠” ，谓祭器。龟山杨氏曰：“以爻当期” ，其原出于《系辞》，而以星日气候分布诸爻，《易》未有也。其流详于纬书，世传《稽览图》是也。艾轩林氏曰：“如《复》所谓‘七日’” ，《临》所谓“八月” ，《蛊》所谓“先甲后甲” ，《巽》所谓“先庚后庚” ，又如“十年三岁，月几望，巳日乃孚” ，是皆阴阳气数当然之变。孟氏而下有焦赣氏，以一卦变为六十四，积而至于四千九十六，凡一卦所主六日，震、离、坎、兑，寄直于分至之日，如曰冬至则坎用事，次未济，次《蹇》，次颐，次中孚，次《复》，当期之数，循环为变。后魏《正光历》推四正卦术，“四正为方伯，中孚为三公，《复》为天子，《屯》为诸侯，《谦》为大夫，《睽》为九卿，《升》还从三公，周而复始。” 九三应上九清净微温阳风，九三应上六，绛赤决温阴雨，六三应上六白浊微寒阴雨，六三应上九麹尘决寒阳风，诸卦上有阳爻者阳风，上有阴爻者阴雨。京房分六十卦，更直日用事，以风雨寒温为候。《释文序录》孟喜《章句》十卷，无《上经七录》云：又《下经》无《旅》至节无上系　一行。《易纂》引孟喜《序卦》曰“阴阳养万物，必讼而成之；君臣养万民，亦讼而成之　。” 《隋志》八卷，残缺。《京房章句》十二卷，《七录》云十卷。晁氏曰：《汉志》《易》京氏凡三种，八十九篇。《隋志》有京《章句》十卷，又有《占候》十种，七十三卷。《唐艺文志》有京《章句》十卷，而《占候》存者五种，二十三卷。今其章句亡矣，乃略见于僧一行及李鼎祚之书。而其传者曰“《易传》三卷，《积算杂占条例法》一卷” ，或共题《易传》四卷，而名皆与古不

同。今所谓《京氏易传》者，或题曰《京氏积算易传》，疑《隋》《唐志》之《错卦》是也。《错卦》在隋七卷，唐八卷，所谓《积算杂占条例法》者，疑隋《逆刺占灾异》十二卷是也。至唐《逆刺》三卷，而亡其九卷。元祐八年，高丽进书，有《京氏周易占》十卷，疑《隋志》《周易占》十二卷是也。《正义》“大衍之数五十。” 京房云：“五十者，谓十日、十二辰、二十八宿也。凡五十，其一不用者，天之生气，将欲以虚来实。”

《章句》：“施、孟、梁丘氏各二篇。”

《儒林传》：初，《易》唯有杨孝宣世立施、孟、梁丘，元帝立京氏。《隋志》：梁丘施高亡于西晋。孟京有书无师。陆澄曰：“《易》自商瞿之后，虽有异家之学，同以象数为宗。” 许氏《说文》称《易》孟氏，其文多异。虞翻传其家五世，孟氏之学。丁宽授田王孙，王孙授施雠、孟喜、梁丘贺，繇是《易》有施、孟、梁丘之学。

文王重《易》六爻。

重爻之人有四说：王辅嗣等以为伏羲，郑康成之徒以为神农。淳于俊曰：“包羲因燧皇之图而制八卦，神农演之为六十四” ，孙盛以为夏禹，史迁等以为文王。《淮南子》曰：“伏羲为之六十四变，周室增以六爻。” 张行成曰：“伏羲先天，示《易》之体，故孔子谓之作八卦；文王后天，明《易》之用，故子云谓之重六爻。” 杨绘曰：“筮非八卦之可为，必六十四之然后为筮。舜禹之际曰龟筮协从，则何文王重卦之有乎？八卦成列，象在其中矣。因而重之，爻在其中矣。” 按是而言，重卦之始，其在上古乎？京房引夫子曰：“神农重乎八纯。”

《易》为筮卜之事，传者不绝。

吕氏曰：“古者教人之通法，《诗》《书》《礼》《乐》而已。至于《易》，则未尝躐等与人，是以孔子、孟子之问答，初未尝及《易》也。若如魏晋祖尚浮虚，谈老《易》者遍天下，则秦焚之久矣。” 朱文公曰：“《易经》本为卜筮而作，皆因吉凶以示训戒，故其言虽约，而所包甚广。夫子作《传》，亦略举其一端，以见凡例而已。” 薛氏曰：“六经之道，《易》为之宗，他” 经亡而“《易》传” 不殊，其书之存也。

民间有《费高二家》之说。

“费、直” ，本皆古字号《古文易》，以授王璜，未得立。陈元、郑众皆传费氏学。建武中，韩歆上疏欲为费氏立博士，范升奏“非急务。” 马融为传授郑康成，康成作《易注》，荀爽又作传，自是费氏大兴。

《高相》专说阴阳灾异，未立学官，《后汉费兴》，高遂微。〈注：〉“费直说”，十二次度数见《晋天文志》，王弼所传，本费氏。

晁氏曰：先儒谓费直专以《彖》《象》《文言》参解《易》爻，以《彖》《象》《文言》杂入卦中者，自费氏始。其初，费氏不列学官，唯行民间。至汉末，陈元方、郑康成之徒皆学费氏，古十二篇之《易》遂亡。孔颖达又谓“辅嗣之意，象本释经，宜相附近，分爻之象、辞，各附当爻。” 则费氏初变乱古制时，犹若今《乾卦》《彖象》、系卦之末欤！古经始变于费氏，而卒大乱于王弼。昔韩宣子适鲁，见《易》象，是古人以卦爻统名之曰“象” 也。故曰：“《易》者，象也。” 其意深矣。岂若后之人卦必以象明，象必以辞显，纷纷多岐哉！

刘向以《中古文易经》校施孟《梁丘经》。

《释文》引古文“如”“汇作。”翩”作“偏”，“介”作“《砎，枕》作沈，《蹢躅》作。“𦈡’作襦。刘向引《易》曰：“飞龙在天，大人聚也”，又引《易大传》曰：“诬神者殃及三世。”《说苑》引《易》曰：“‘建其本而万物理，失之毫厘，差以千里’。司马迁引《易》曰：‘差以毫厘，谬以千里’。东方朔引‘正其本，万事理，失之毫厘，差以千里’。《经解》引‘君子慎始，差若毫厘，谬以千里’，今《易》无此语。”沙随陈氏曰：“此《纬书通卦验》之文。《说苑》引‘劳而不怨，有功而不德，厚之至也。有一道，大足以守天下，中足以守国家，小足以守其身，谦之谓也。夫天道毁满而益谦，不损而益之，故损，自损而终故益’。”又云：“天地动而万物变化。”《坊记》引“不耕获，不菑畬，凶。”　晁氏曰：文字之传，始有齐、楚之异音，卒有科斗、籀篆隶书之四变，因而讹谬者多矣。刘向尝以《中古文易经》校施孟、《梁丘经》，至蜀李譔又尝著《古文易》，则今之所传者皆非古文也。

唯《费氏经》与古文同。

吕氏曰：汉兴，言《易》者六家，独费氏传古文《易》，而不立于学官。费氏《易》在汉诸家中最近古，最见排摈，千载之后，岿然独存，岂非天哉！晁氏公武曰：欧阳永叔谓孔子古经已亡，费氏经与《古文》同，则古经何尝亡哉？《易》文之异者，《汉书》引“嗛嗛丧其齐斧”，“日中见昧”，其欲浟浟，不如西邻之瀹祭，《说文》引“夕惕若夤，忼龙有悔”，乘马驙如再三。黩禔既平，百谷草木丽于地。以往避包荒，用冯河僮牛之告泣涕。如其《牛觢》天卑。“君子豹变”，其文斐也。噬《干》。明出地上㬜。〈巽〉〈艮〉《榰》：恒凶，枅马壮吉。《升》，“大吉

《履》“虎尾虩虩，亹其屋”日。之《离》。“《需》有衣。”“孰饪夫干？”寉然天地壹。“犕牛乘马，参天两地，重门击𣝔，燥万物者莫暵于离，杂而不越为馰颡”，又引“地可观者莫可观于木”，井法也，今《易》所无。《周礼注》引“其刑剭襦有衣絮”，参天两地而奇数，巽为宣发，缁衣引恒，其德侦深衣引直，其政方其义也。《史记》引《干》称“蜚龙鸿渐于般，狐涉水濡其尾”，《后汉刘修碑》“动乎俭中，鬼神富”谦。《魏文帝纪注》太史许芝引“初六履霜，阴始凝也”，《内则》注引“《明夷》睇于左股”，郎𫖮引“困而不失其所”，无“亨”字。《史记索隐》、刘向《别录》云“《易》家有救氏”注。

连山《归藏》。〈不著录〉

桓谭《新论》曰：“《连山》八万言，《归藏》四千三百言，汉世盖有二昜矣。”《水经注》引《连山易》曰：“有崇伯鲧伏于羽山之野。”《帝王世纪》引《连山易》曰：“禹娶涂山之子，名曰攸女，生余。”〈注：〉《唐志》有十卷，盖刘炫伪作，梁元帝三十卷，在五行家。

《礼运坤乾》注其书存者有《归藏》。〈注：〉晋中经有之。《隋》《唐志》皆十三卷，今唯存《初经》《齐母本蓍》三篇。《初经》云“《初干》《初奭》。”〈坤〉初《艮》，初《兑》，初《荦》：〈坎〉初离初釐〈震〉初《巽》卦皆《六书》。〈注〉汉上朱氏谓：“伏羲初画八卦，因而重之者也。”

《齐母经》云：“瞿有瞿有。”“《宵梁》为酒”，尊于两壶两羭，饮之三日然后鲧。“士有泽，我取其鱼。”〈注〉见《尔雅疏传》注所引。若君子戒车，小人戒徒，有凫鸳鸯，有雁鹔鷞，有白云自苍梧入大梁，上有高台，下有雝池，若以贾市，其冨如河汉。昔女娲筮张云幕，枚占之曰：“吉。”昭昭九州，日月代极，平均土地，和合四国。黄神将战，筮于巫咸。帝尧降二女，以女舜，殷王其国，常母谷，羿彃十日，明夷曰：昔夏后启筮，乘龙飞以登于天，睾陶占之曰：“吉。”昔者河伯筮与洛战，而枚卜昆吾占之，不吉。昔夏后启筮享神于大陵而上钧台，枚占皋陶曰：“不吉。”昔夏后启筮享神于晋之墟，作为璿台于水之阳。昔者桀筮伐唐，而枚占于荧惑，曰：“不吉，不利出征，唯利安处。彼为狸，我为鼠，勿用作事，恐伤其父。”昔穆王子筮卦于禺强，昔常娥以西王母不死之药服之，遂奔月，为月精。孔颖达谓伪妄之书，非殷《易》也。按《周官》大卜掌三《易》之法，一曰《连山》，二曰《归藏》，三曰《周易》。其经卦皆八，其别皆六十有四。连山首《艮》，象山之出云，连连不绝。《归藏》首《坤》，万物莫不归藏于其中。《周易》首《干》，杜子春云：《连山》，伏戏，《归藏》黄帝。《山海经》云：“伏羲氏得《河图》，夏后氏因之，曰《连山》。黄帝氏得《河图》，殷人因之，曰《归藏》。列山氏得《河图》，周人因之，曰《周易》。”姚信谓：“连山氏得《河图》，夏人因之，曰《连山》。归藏氏得《河图》，殷人因之，曰《归藏》。伏羲氏得《河图》，周人因之，曰《周易》。”〈注〉皇甫谧谓夏人因炎帝曰《连山》，殷人因黄帝曰《归藏》。

《世谱》：神农，一曰连山氏；列山氏；黄帝，一曰归藏氏。张行成谓：“《连山》，天《易》也；《归藏》，地《易》也。有法数而未有书；《周易》，人《易》也，始有书矣。先儒谓夏殷易以七八不变者占。”〈注：〉《左氏传》：穆姜筮《艮》之八，《晋语》公子重耳筮得贞《屯》《悔》《豫》皆八，董因筮之，得《泰》之八。《周易》以九六变者占，而沙随程氏曰：古之筮者，兼用三《易》之法。卫元之筮，遇《屯》，曰“利建侯。”是《周易》或以不变者占也。季友之筮，遇《大有》之《干》，曰“同复于父，敬如君所。”此固二《易》辞也。既之《干》，则用变矣。是《连山》《归藏》或以变者占也。〈注〉夹漈。郑氏以为《连山》用三十六策，《归藏》四十五策，《周易》四十九策。《子华子》曰：出于一，立于两，成于三。《连山》以之而呈形，《归藏》以之而御气，《大易》以之而立数。《春秋演孔图》云，孔子修《春秋》，九月而成，卜之得阳、《豫》之卦。宋均注谓夏、殷之卦名，盖意之也。元丰中，《三坟》始出于唐州北阳民家，曰：“山气形天皇。”伏羲氏本山坟而作《易》，曰《连山》，人皇。神农氏本气坟而作《易》，曰《归藏》，地皇。黄帝氏本形坟而作《易》，曰坤乾虽不画卦，而《连山》大象八，曰君臣民物、阴阳兵象而统以山；《归藏》大象八，曰《归藏》生动、长育、止杀而统以气；《坤乾》大象八，曰天地日月、山川、云气而统以形。皆八而八为六十四。龟山杨氏曰：“是书太古。”《河图代姓纪》曰：“博厚而浊，谓之《太易》。”太易之数三，是以形数名《易》，知其非古书也。扬雄《太元》日始于寅，义取《连山》。卫元嵩元包卦首于坤，义取《归藏》。司马公《潜虚》亦取《归藏》云。〈注〉晋郭璞摹《洞林》乎《连山》。

《子夏易传》。〈不著录〉

《隋志》：《周易》二卷，《子夏传》，残缺。梁六卷。《释文序录》：“《子夏易传》三卷。” 《卜商七略》云：“汉兴，韩婴传。” 《中经簿录》云：“丁宽作。” 张璠云：“或馯臂子弓所作。” 《薛虞记》：《唐志》二卷，今本十卷。案陆德明《音义》云：“地得水而柔，水得地而流，故曰比。” 今本作“‘地藏水而泽，水得地而安’，但小异耳。束帛戋戋作残残。” 又云：“五匹为束三。”

元二𫄸象阴阳，今本无此文，盖后人附益者，多景迂。晁氏曰：唐张弧伪作。孙氏曰：“汉杜子夏之学。” 唐司马氏曰：《七略》有《子夏传》《七录》六卷，或云韩婴，或云丁宽。《中经簿》四卷。

### 马端临文献通考